AARHUS: Der kommer til at være fem forskellige slags vejarbejde omkring Vesterbro Torv i påsken, så trafikanter opfordres til så vidt muligt at undgå området.

Flytning af kloakrør i Langelandsgade, reparation af fjernvarme i Hjortensgade og vandfornyelse i Vester Allé. Det er blandt opgaverne, som i den kommende uge kræver indgreb og spærring af vejarealer omkring Vesterbro Torv.

Hel præcist bliver Langelandsgade, Vester Allé og Hjortensgade spærret for gennemkørsel fra fredag 23. marts klokken 18 til tirsdag 3. april tidligt om morgenen.